ሚኒስቴሩ ኢትዮጵያ ከጨርቃጨርቅ 271 ሚሊዮን ዶላር ለማግኘት ማቀዷን አስታወቀ
ኢትዮጵያ ጨርቃጨርቅ ውጤትን ለውጭ ገበያ በማቅረብ 271 ሚሊዮን የአሜሪካ ዶላር ለማግኘት ማቀዷን ኢንዳስትሪ ሚኒስቴር አስታወቀ ፡፡በተያዘው በጀት ዓመት በዘርፉ 30 ሺህ የስራ እድል ለመፍጠር አቅዳ እየተንቀሳቀሰች መሆኗን የዘገበው ፋይበር ቱ ፋሽን- ኢንዲያ ነው ፡፡የኢንዱስትሪ ሚኒስትር ዴኢታ ቦጋለ ፈለቀ እንደገለጹት እቅዱን ለማሳካት የግል ባለሃብቱ ተሳትፎና የመንግሥት ማበረታቻዎች የጎላ አስተዋጽኦ አላቸው ፡፡የማምረት አቅም  ውስንነት፣  የተለያዩ ምርቶችን ማምረት አለመቻል፣ የግብአትና የገበያ ትስስር እጥረት፣ የፕሮጀክት መጓተት፣ ምርት ለውጭ ገበያ የመላክና ዲሲፕሊን አለመኖር የዘርፉ ማነቆዎች  ሆነው መቆየታቸውን ጠቅሰዋል ፡፡ዘርፉ በተነጻጻሪነት ዝቅተኛ አፈጻጸም ቢያስመዘግብም ሀገሪቱን ግንባር ቀደም ጨርቃጨርቅ አምራችና ላኪ ለማድረግ እንዲቻል የኢንዱስትሪ ፓርኮች እየተገነቡ መሆናቸውን ሚኒስትር ዴኢታው አስረድተዋል፡፡ ዘርፉ ተጨማሪ የውጭ ምንዛሪ እንዲያስገኝ፣ ለዜጎች ሰፊ የስራ እድል እንዲፈጥርና ጥራት ያላቸው ምርቶችም እንዲመረቱ መንግሥት አስፈላጊውን ድጋፍ እንደሚያደርግም ነው ያብራሩት ፡፡በተጠናቀቀው በጀት ዓመት ከዘርፉ 89 ነጥብ 3 ሚሊዮን የአሜሪካ ዶላር ማግኘቷንና 17 ሺህ የስራ እድሎችን መፍጠሯን አስታውሷል ፡፡ 